Било празник, какъвто Египет не бил виждал досега.
Богът-войн Сет и съпругата му, богинята Нефтида,
украсили екстравагантна зала за случая,
с красив дървен сандък като централен елемент.
Те поканили всички най-важни богове, десетки по-маловажни божества,
и чуждестранни владетели.
Но никой не бил приветстван така бурно, както най-големият брат на Нефтида Озирис,
богът управлявал цял Египет и донесъл просперитет на всички.
Сет обявил игра -
който успее да се побере идеално в сандъка, може да го вземе като подарък.
Един по един гостите се опитвали, но никой не се побирал.
Накрая, бил ред на Озирис.
Лягайки, всички видели, че се побира идеално -
още една победа за бога, който не можел да направи нищо грешно.
След това Сет затръшнал капака, с Озирис все още вътре, заключил го,
и го хвърлил в Нил.
Сандъкът всъщност бил ковчег.
Сет го конструирал специално, за да хване брат си в капан
и планирал празненството, за да го примами в него.
Сет отдавна завиждал на брат си за успешното управление
и се надявал да го измести като владетел на цял Египет.
Нил отнесесла ковчега в открито море и се носел много дни
преди да достигне брега до Библос, където върху сандъка пораснал голям кедър.
Вътрешната същност на бога дала на дървото божествена аура,
и когато царят на Библос го забелязал,
наредил дървото да бъде отсечено и да го занесат в неговия палат.
Неизвестно за него,
ковчегът с най-могъщия бог на Египет все още бил вътре.
Победата на Сет изглеждала пълна, но той не бил взел предвид сестрите си.
Съпругата на Сет, Нефтида, е и негова сестра,
докато другата им сестра, богинята Изида,
е омъжена за брат им Озирис.
Изида е решена да намери Озирис,
и привлякла Нефтида на своя страна зад гърба на Сет.
Двете сестри се преобразили в соколи и летели на длъж и на шир.
Няколко деца, които видели ковчегът да се носи по вода,
ги насочили към двореца на Библос.
Изида се преобразила отново и отишла в двореца.
Кралицата била толкова очарована от предрешената богиня,
че ѝ се доверила с кърмене на бебето принц.
Изида решила да направи детето безсмъртно като го изкъпе в пламъци.
Когато ужасената царица видяла сцената,
Изида се разкрила и настояла да получи дървото.
Когато изрязали ковчега от ствола и го отворили,
Озирис бил мъртъв.
Плачейки, тя пренесла тялото му обратно в Египет и го скрила в блато,
докато издирвала начини да го съживи.
Но докато я нямало,
Сет открил тялото и го нарязал на много парчета,
разпръсквайки ги из цял Египет.
Изида изгубила Озирис за втори път, но не се отказала.
Тя търсела по цялата земя, пътувайки с лодка от папирус.
Една по една, тя намирала частите
от разчлененото тяло на съпруга си във всяка провинция на Египет,
провеждайки погребение за всяко парче.
Най-сетне възстановила всяко парче, освен едно -
неговият пенис, който бил изяден от риба в Нил.
Работейки с това, което има, Изида съединила и съживила съпруга си.
Но без неговия пенис, Озирис бил незавършен.
Не можел да остане сред живите,
не можел да се завърне като владетел на Египет.
Вместо това, той трябвало да управлява Дуат, царството на мъртвите.
Но преди това, той и Изида заченали син, който да носи наследството на Озирис -
и един ден, да отмъсти за него.